**JUDETUL MURES**

**PRIMARIA COMUNEI APOLD**

**NR. 380 din 05.02.2019**

**RAPORT**

**privind starea economică, socială şi de mediu**

**a comunei Apold pentru anul 2018**

**Domnule Prefect, Stimati consilieri, Onorata asistenta !**

 În conformitate cu prevederile art.63, alin.(3), lit. (a) din Legea nr. 215/2001, privind administratia publica locală, republicată, va prezint **Raportul cu privire la starea economică, socială şi de mediu a comunei Apold,** raport, care se refera la capacitatea administratiei publice locale de a gestiona si rezolva in nume propriu si cu responsabilitate treburile publice si patrimoniul localitatii in interesul comunitatii locale, pe principiile autonomiei locale.

 Acest raport anual cumuleaza rapoartele de activitate pe anul 2018 ale compartimentelor functionale ale aparatului de specialitate al primarului, evidentiind cu precadere obiectivele de activitate specifice, modul de atingere a acestor obiective, respectiv ducerea la indeplinire a hotararilor Consiliului Local si a dispozitiilor emise de primar.

 In anul 2018 , au fost emise de catre primarul comunei Apold un numar de **249** dispozitii vizand asistenta sociala, acordare ajutor social, alocatii de sprijin, virari de credite bugetare, si altele.

 Deasemenea, In anul 2018 au avut loc **24** sedinte ordinare si extraordinare si **14** de sedinte pe comisii ale Consiliului local Apold.

 In cadrul acestor sedinte au fost adoptate un numar de **64** hotarari , iniţiate de primarul comunei, şi a căror aplicare a condus la desfăşurarea unei activităţi corespunzătoare în plan legislativ şi executiv în comuna noastră.

 În anul 2018, în registrul de corespondenţă generală s-au înregistrat un număr de **4614** documente, din care cu preponderenta au fost cereri in numar de **463** pentru eliberare adeverinţe după registrul agricol, evidenţa muncii , anchete sociale, certificate fiscale, de urbanism şi producător agricol şi altele. S-a urmărit modul de soluţionare al petiţiilor şi răspunsul dat în termenul legal precum şi expedierea în timp util a corespondenţei.

 Deasemenea, primarul, şi ceilalţi funcţionari ai primăriei, au urmărit rezolvarea problemelor cetăţenilor în conformitate cu prevederile legislaţiei în vigoare, au acordat atenţia cuvenită soluţionării cererilor şi sesizărilor cetăţenilor. A fost o colaborare bună cu instituţiile publice locale şi judeţene si cu întreprinzătorii de pe raza comunei.

 Prin grija secretarului comunei au fost intocmite ordinea de zi si dispozitiile de convocare pentru sedintele Consiliului local si a consemnat in procesele verbale de sedinta , modul in care a fost exercitat votul de fiecare consilier. Procesele verbale au fost semnate de presedintele de sedinta si de catre secretarul comunei, documentele dezbatute in sedinte au fost depuse in dosare speciale numerotate , semnate si sigilate. Hotararile adoptate de Consiliul local, precum si dispozitiile emise de primarul comunei, au fost inregistrate in registre speciale si inaintate Institutiei Prefectului judetului Mures pentru exercitarea controlului de legalitate, precum si institutiilor, birourilor , compartimentelor si persoanelor abilitate cu ducerea la indeplinire.

**Aparatul de specialitate al Primarului** este alcatuit din functionari publici si personal contractual, conform organigramei aprobate de Consiliul local.

**Compartimentul resurse umane si stare civilă**.

 **RESURSE UMANE**

Pe parcursula anului 2018 au fost inregistrate un numar de **11** noi contracte de munca, **2** desfaceri de contracte de munca. Au fost actualizate fisele de post ale angajatiilor primariei Apold.

 In luna noiembrie a fost organizat un concurs de ocupare a postului de muncitor calificat- Ingrijitor Cladiri, concurs la care nu s-a prezentat nimeni si va fi reluat in cursul anului 2019.

 Au fost intocmite dosarele de Protectia Muncii pentru toti angajatii Primariei Apold.

 **STAREA CIVILA**

 Activitatea de stare civila s-a desfasurat in conformitate cu prevederile Legii nr 119/1996, republicata si HG 64/2011 pentru aprobarea Metodologiei cu privire la aplicarea unitara a dispozitiilor in materie de stare civila.

 Pe parcursul anului 2018 au fost inregistrate in registrul de intrare-iesire un numar de 394 acte de stare civila.

 In ceea ce priveste **ACTELE DE NASTERE,** au fost intocmite un numar de **6** acte privind transcrierea certificatelor/extraselor multilingve de nastere emise de catre alte tari si aprobate un numar de **6** dosare de transcriere a certificatelor/extraselor multilingve de nastere. Au fost eliberate la cerere un numar de **25** de certificate de nastere.

 In ceea ce priveste **ACTELE DE CASATORIE,** au fost inregistrate un numar de **24** de declaratii de casatorie, din care **1** declaratie de casatorie a fost respinsa din cauza ca nu se incadra in termenii legali, o cerere privind transcrierea unui act de casatorie emis de catre alta tara privind cetateni romani si au fost intocmite un numar de **24** acte de casatorie din care un act privind transcrierea unui act de casatorie. Au fost eliberate la cerere un numar de **40** de certificate de casatorie.

 In ceea ce priveste **ACTELE DE DECES,** au fost inregistrate un numar de **21** de acte constatatoare de deces , au fost intocmite **21** de acte de deces. Au fost eliberate la cerere un numar de **28** de certificate de deces.

 In ceea ce priveste **Certificatele de Divort,** a fost inregistrat **1** Dosar de Divort si intocmit **1** Certificat de Divort

 In ceea ce priveste **Mentiunile** privind operarile pe marginea actelor de stare civila au fost inregistrate un numar de 108 mentiuni dupa cum urmeaza: Primite: **50**; Operate: **50;** Comunicate: 48.

 In urma controlului de fond, pe linie de stare civila efectuat la data de **29.03.2018** de catre Directia Judeteana de Evidenta Populatiei Mures, nu s-au constatat nereguli in activitatea de stare civila.

**Biroul financiar-contabil, impozite si taxe locale.**

 Conform organigramei aparatului propriu de specialitate, Biroul financiar-contabil, impozite si taxe locale , este biroul de specialitate prin intermediul căruia autoritatea publică locala asigură managementul financiar contabil pentru intreaga activitate economică a Consiliului Local Apold.

 O activitate importantă a compartimentului a fost fundamentarea si elaborarea **Bugetului local de venituri si cheltuieli,** a carui aprobare s-a facut in cadrul sedintei consiliului local din **15 februarie 2018.**

 **Compartimentul Contabilitate**

 Veniturile bugetului local pe anul 2018 prevazute au fost de: **4283 mii lei**, din care: **2476 venituri proprii, 1502 mii lei alocatii de la bugetul de stat si subventii in suma de 305 mii lei.**

 In urma analizei conturilor de executie an 2018, al comunei Apold s-au inregistrat plati totale efectuate in suma de **4450 mii lei**, din care:

1. Salarii:
* Administratie + consilieri: **956 mii lei**
* Biblioteca: **43 mii lei**
* Muncitori: **196 mii lei**
1. Cheltuieli curente:
* Iluminat public: **83 mii lei**
* Posta, telefoane: **19 mii lei**
* Ziua comunei: **17 mii lei**
* Indemnizatii persoane cu handicap si asistenti personali: **281 mii lei**
* Carburanti: **19 mii lei**
* Salubritate: **143 mii lei**
* Lucrari drumuri si poduri: **280 mii lei**
1. Investitii:
* Reabilitare fundatie scoala Saes (PNDL): **174 mii lei**
* Achizitie centrala termica scoala Apold: **37 mii lei**
* Constructii poduri Saes si Daia: **1280 mii lei**
* Intabulare strazi comuna Apold: **39 mii lei**
* Finalizare PUG: **78 mii lei**

Mentionez ca sursele externe de finantare, respectiv Bugetul de stat si Fondurile europene au virat in cursul anului 2018, urmatoarele sume:

* Pentru reabilitare drumuri: **20 mii lei**
* Pentru echilibrare buget local: **999 mii lei**
* Subventii incalzire: **27 mii lei**
* Asistenti personali si persoane cu handicap: **278 mii lei**
* AFIR: **971 mii lei**
* PNDL: **115 mii lei**
* Subventie fond interventie Guvern: **54 mii lei**

Lucrari efectuate de contabil in cursul anului 2018:

* Intocmire buget local 2018
* Rectificari bugetare an 2018: **10**
* Inchideri contabile trimestriale si anuale: **4**
* Raportari catre DGFP Mures
* Operare angajamente si receptii bugetare in sistemul CAB al MFP
* S-au calculat si verificat bugetele ordonatorilor tertiari de credite
* Plati prin intermediul Trezoreriei Sighisoara: **461**
* Inregistrari diverse in programul de secretariat: **cca. 350**

 Prin biroul financiar-contabil s-a urmărit execuţia bugetului, evidenţa veniturilor şi cheltuielilor, întocmirea documentelor fiscale, încasarea debitelor şi efectuarea plăţilor. Prin hotărâre a Consiliului local au fost reactualizate impozitele şi taxele locale. În general marea parte a locuitorilor comunei au achitat la timp impozitele şi taxele anului trecut. Au fost şi mai sunt restanţe la impozitul pe teren, la cei care nu locuiesc în comună, la unii agenţi economici care au încetat activitatea sau sunt răi platnici şi îndeosebi la capitolul amenzi, unde numărul şi valoarea acestora a crescut în anul trecut. Acolo unde sunt debite foarte mari, după înştiinţări şi somaţii vom trece la sechestre şi acţiuni în instanţă în vederea transformării amenzilor.Mentionez ca au restante mari chiriasii atat cei cu terenuri(pasuni) cat si din casele de stat motivul invocat fiind neprimirea subventiilor de la APIA

**Comp. Taxe si impozite:**

**Incasari impozite si taxe:**

* Incasari cladiri persoane fizice si juridice =58 mii lei
* Impozite teren personae fizice si juridice =253 mii lei
* Impozite auto persoane fizice si juridice = 85 mii lei
* Chirii pasune/contracte imobil = 369 mii lei
* Taxa colectare deseu = 58 mii lei
* Alte taxe si impozite = 92 mii lei
* Auto inmatriculate pe raza comunei = 130
	+ Auto radiate de pe raza comunei (vanzari) = 84

**Titluri si somatii emise :**

* 49 din care: 11 pentru amenzi; 6 popriri ; 2 dosare Tribunal transformare ore in munca
* Decizii de impunere emise : 97 pe contribuabil trimise prin posta sau inmanate personal; 396 emise in regim colectiv
* Certificate fiscal emise : 241
* Nr. de inregsitrare registratura : 1429
* Clarificari si rectificari masa impozabila
	+ Incasari numerar
	+ Comunicare contribuabili
	+ Proiect HCL Impozite si Taxe 2018

**Compartimentul Achizitii publice:**

1. Servicii de proiectare (proiect tehnic, detalii de executie, documentatii obtinerea avize, acorduri, autorizatii) si executie lucrari aferent investitiei: „ Pod peste Strada 4 Km 0+132, peste Paraul Saes, in Localitatea Daia, judetul Mures”.
* Pentru servicii de proiectare 20 050 lei fara TVA si pentru executia lucrarilor 493.954 lei fara TVA, Total cu TVA 611.664,76 lei.
1. Servicii de proiectare (proiect tehnic, detalii de executie, documentatii obtinerea avize, acorduri, autorizatii) si executie lucrari aferent investitiei: „ Pod peste Strada 12 Km 0+079, peste Paraul Saes, in Localitatea Saes, judetul Mures”.
* Pentru servicii de proiectare 24 160 lei fara TVA si pentru executia lucrarilor 537.840 lei fara TVA, Total cu TVA 668.780,00 lei.
1. Proiec „ Canalizare menajera si statie de epurare in comuna Apold, judetul

Mures „ semnat cu MDRAPFE – Ministerul Dezvoltarii Regionale, Administratiei Publice si Fondurilor Europene in baza ordinului viceprim – ministrului nr. 3698 / 2017, in valuare totala a investitiei de 16.756.312,00 lei.

1. Proiect „ Reabilitare si dotare camin cultural in Comuna Apold, Localitatea Saes, Judetul Mures contractul de finante Nr.C 0760CN00031772800450 / 02.07.2018. si cererii de finantare nr. F 0760CN00031772800450. Durata de implementare maxima e de 33 de luni. Valuarea contr.e 1.966.581,11 lei.
2. Proiect „ Realizare teren de sport in Comuna Apold, Localitatea Saes, Judetul Mures contractul de finantare nr. C 1920074X207772800108 / 03.05.2018 si cererii de finantare nr. F 1920074X207772800108. Durata de implementare maxima e de 33 de luni. Valuarea contractului eligibil si neiligibil conform HCL nr.34 / 2017 cu TVA este de 338.288,40 lei. Euro 74 124,28.
3. Apel de proiect POR/10/2017/10/10.1a/7regiuni, cod SMIS 124620 „Construire Gradinita Saes „ admis in evaluarea tehnica si financiara. Valuarea devizului general fiind de 1.312.571,61 lei cu TVA.
4. Apel de proiect POR/10/2018/10/10.1a / APC/7regiuni, cod SMIS 125151 „Construire Gradinita cu program normal 2 Sali de grupa Apold „ admis in evaluarea tehnica si financiara. Valuarea devizului general fiind de 1.549.364,64 lei cu TVA.
5. Executat lucrari de instalare Centrala termica cu ventilator, cos de fum si punerea in functiune la Scoala Generala Apold, Comuna Apold, Judetul Mures, conform DA 20981343. Lucrari finantate din bugetul local in valuare de 37 363,13 lei cu TVA.
6. Pentru Proiectul Canalizare am executat „ Intabularea strazilor in Comuna Apold satele apartinatoare ( Apold, Daia, Saes si Vulcan ) pe o lungime de 29 km. „ conform DA 15872745 lucrari suportate din bugetul local in valuare de 49 300,00 lei.
7. Proiect „ Lucrari de tamplarie si de dulgherie, realizare, amenajare terasa, loc de fumat si pentru public” ,conform DA 16018578, lucrari suportate din bugetul local in valuare de 15.014,58 lei cu TVA.
8. Achizitionare de indicatoare rutiere diferite modele cu stalp in numar de 24 buc conform DA 20123766, achizitie suportata din bugetul local in suma de

7 200,00 lei cu TVA.

1. Executat lucrari de reabilitare drum comunal DC 56 si DC 56A Apold-Daia – Vulcan si drumuri de exploatatii agricole, comuna Apold, Judetul Mures, conform DA 20288530 si DA 20234895, achizitie suportata din bugetul local in suma de 22 015,00 lei cu TVA.
2. Realizare lucrari de renovare punct sanitar uman Saes, comuna Apold, Judetul Mures, conform DA 20291430, achizitie suportata din bugetul local in suma de 38 741,54 lei cu TVA.
3. Executat servicii de transport deseuri din tigla pe drumurile de exploatatii agricole din comuna Apold, judetul Mures, conform DA 21303803, achizitie suportata din bugetul local in suma de 8 092,00 lei cu TVA.
4. Lucrari de amenajare subsol la Scoala Generala Saes din localitatea Saes, comuna Apold, judetul Mures, conform DA 21264224, achizitie suportata din bugetul local in suma de 32 914,90 lei cu TVA.
5. Lucrari de mentenanta iluminat public, intretinere cladiri, sirena, statia de apa, anexe apartinand primariei comunei Apold, conform DA 21117278, achizitie suportata din bugetul local in suma de 21 000,00 lei cu TVA.
6. Executat lucrari de realizare santuri pe comunal DC 56 si DC 56A Apold-Daia – Vulcan in lungime de 5000 ml si transportat pamant, comuna Apold, judetul Mures, conform DA 20184672 si DA 20288372, achizitie suportata din bugetul local in suma de 51 170,00 lei cu TVA.
7. Executat lucrari de reabilitare drum comunal DC 56 si DC 56A Apold – Daia – Vulcan, comuna Apold, judetul Mures, conform DA 20067243, DA 20070189, DA 20070073, DA 20179684 si DA 20070101 achizitie suportata din bugetul local in suma de 37 723,00 lei cu TVA.
8. S-a depus la Asociatia Grupul de Actiune Locala Dealurile Tarnavelor Saschiz, cerere de finantare privin realizarea proiectului “Reabilitare”Casa Traditionala” din satul DAIA, pe masura de finantare nr.07/6B”Conservarea si promovarea patrimoniului cultural local” proiect aflat la CEFIR Mures in evaluare.

 **Deasemenea in cadrul Compartimentului Achizitii publice au maI fost desfasurate urmatoarele activitati :**

* Întocmirea programului anual de achiziţii publice;
* Întocmirea si fundamentarea (studiul pietii) al contractelor de prestari de servicii cu firme din Sighisoara pentru o buna functionare a primariei, com.Apold in anul 2018;
* Biroul de achizitii in anul 2018 s-a ingrijit pentru procurarea tuturor materialelor necesare pentru Primaria Apold, pentru o buna functionare(referate, comenzi ferme,transport materiale etc.)
* Întocmirea documentaţiei pentru elaborarea şi prezentarea ofertelor în scopul atribuirii contractelor de achiziţie publică care sunt cuprinse în programul anual de achiziţii publice;
* Întocmirea documentelor necesare pentru anunţul de intenţie, anunţurile de participare şi de atribuire a contractelor de achiziţie publică, transmiterea lor spre publicare, în SEAP în conformitate cu prevederile OUG 34/2006, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare; justificarea procedurilor, altele decât licitaţia deschisă şi restrânsă; justificarea cerinţelor de calificare şi a criteriului de atribuire; justificarea factorilor de evaluare; dosarul achiziţiei publice.
* Întocmirea şi transmiterea, în conformitate cu prevederile OUG 34/2006, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, a răspunsurilor pentru toate clarificările solicitate de ofertanţii care au obţinut în condiţiile legii documentaţia pentru elaborarea şi prezentarea ofertei;
* Organizarea şi desfăşurarea procedurilor de atribuire pentru obiectivele din cadrul programului anual de achiziţii ( deschidere oferte, solicitări informaţii şi documente de la ofertanţii participanţi la procedură, daca este cazul, analiză oferte, desemnare ofertă câştigătoare, întocmire şi semnare procese verbale intermediare, comunicare rezultat procedură );
* Întocmirea contractelor de achiziţii publice, cu ofertanţii a căror oferte au fost stabilite câştigătoare de către comisia de evaluare, semnarea acestora de către părţile contractante, înregistrarea acestora şi distribuirea acestora celor implicaţi în derularea şi urmărirea lor cât şi Direcţiei economice pentru efectuarea plăţilor;
* Întocmirea şi transmiterea, conform prevederilor OUG.34/2006, privind funcţia de verificare a aspectelor procedurale aferente procesului de atribuire a contractelor de achiziţie publică, a documentelor solicitate de către unitatea pentru coordonarea şi verificarea achiziţiilor publice pentru procedurile de achiziţie care sunt supuse verificării aspectelor procedurale aferente procesului de atribuire;
* Întocmirea şi păstrarea dosarelor de achiziţie publică pentru toate procedurile derulate şi finalizate. Predarea dosarelor de achiziţie publică la arhivă;
* Actualizarea programului anual de achiziţii publice în conformitate cu rectificările de buget din cursul anului;
* Asigurarea legăturii cu toate compartimentele, serviciile şi direcţiile din cadrul primăriei în realizarea obiectivelor din cadrul programului anual de achiziţii;
* Întocmirea şi transmiterea corespondenţei către toţi factorii implicaţi în atribuirea contractelor de achiziţii publice (autoritatea de reglementare, operatorii economici/ofertanţi)

 In cursul anului 2018 am mai demarat urmatoarele activitati :

* - s-a demarat instalarea contoarelor de apa cu citire la distanta in toata comuna , prin incheierea unui contract cu PROCONTOR ECO SRL Medias.
* -s-au depus adrese de inaintare spre avizare a documentatiilor in vederea

obtinerii avizelor pentru PUG.

* -s-a obtinut in urma adreselor trimise, avizul de la ANRP Bucuresti pentru restituirea Consistoriului evanghelic al caminului cultural Apold, si demararea negocierilor pentru cumpararea caminului cultural Apold si teren aferent.
* -s-au efectuat lucrarile pentru curatirea si igienizarea bazinului de apa .
* - am achizitionat material pentru constructia unui podet(pasarela) construit in anul 2018.
* -am demarat constructia podului Napilor din hotarul HUVOR Apold peste paraul Saes , care va fi finalizat in anul 2019.
* -S-a contractat o firma pentru executarea PUZ –ului ,document necesar pentru realizarea retelei de curent pentru cartierul nou de locuinte.

**Compartimentul Registrul agricol** .

 Activitatile specifice registrului agricol si de fond funciar au constat in: • asigurarea unei evidenţe unitare cu privire la gospodăriile populaţiei, clădiri, utilaje, instalaţii agricole şi mijloace de transport, efectivele de animale, pe specii şi categorii, categoriile de folosinţă a terenurilor şi suprafeţele cultivate, prin completarea registrului agricol şi centralizarea anuală a datelor, în conformitate cu prevederile legale în vigoare; • furnizarea de consultanţă pe probleme de registru agricol, fond funciar, pentru cetăţenii care solicită sprijin în acest sens; • înregistrarea şi monitorizarea contractelor de arendare; • participarea în comisiile constituite pentru constatarea calamităţilor la culturile agricole privind acordarea despăgubirilor în caz de calamităţi naturale în agricultură, în conformitate cu prevederile legale în vigoare; • primirea buletinelor de avertizare pentru combaterea bolilor şi dăunătorilor în culturi şi afişarea pentru informarea producătorilor agricoli; • verificarea în teren a existenţei produselor agroalimentare, estimarea producţiilor şi a cantităţilor destinate comercializării, întocmirea proceselor verbale şi eliberarea certificatelor de producător agricol; • rezolvarea, în condiţiile legii, a cererilor şi contestaţiilor pe probleme de fond funciar şi a cererilor prin care se solicită certificate, adeverinţe, dovezi sau acte, care se eliberează în baza registrului agricol; • corespondenţe pe probleme de registru agricol, fond funciar cu InstitutiaPrefectului, Direcţia Judeţeană de Statistică, Direcţia pentru Agricultură şi Dezvoltare Rurală şi alte instituţii aflate în sfera relaţională externă;

Adeverinte eliberate pentru:

1. Bilete de adeverire a proprietatii animalelor eliberate = **24**
2. Atestate de producator eliberate = **28**
3. Carnete de comercializare = **28**
4. SPCLEP (carti de identitate) = **512**
5. Subventii APIA = **585**
6. Asigurari culture = **30**
7. Scoala ,rechizite si burse = **482**
8. Calculatoare = **74**
9. Telefon = **115**
10. Autoritati straine = **50**

SC Electrica SA = **324**

1. Alocatii = **382**
2. Ajutor social = **54**
3. Notariat = **180**
4. Obtinere credite = **123**
5. Imigrari = **40**
6. Spital = **20**
7. Copii pozitii Registru Agricol pentru intabulari si altele = **84**
8. S-a demarat actualizarea Registrului Agricol pe format electronic.

**Activitati Birou cadastru:**

**In cadrul compartimentului au fost intocmite urmatoarele acte :**

* **36** certificate de urbanism ;
* **16** autorizatii de construire ;
* **54** de adeverinte vanzari terenuri ;
* **10** masuratori teren extravilan si intravilan;
* **9** procese verbale de receptive la terminarea lucrarilor .

 S-au **incheiat 8 procese - verbale de sanctionare contraventionala** privind construirea cu incalcarea prevederilor Legii 50/1991.

 S-au intocmit harti cadastrale pentru amenajament pastoral;

 S- a implementat programul RENNS.

 In cursul anului 2018 s-au intocmit un numar de **250 dosare pentru APIA.**

 In baza Legii 247/2005 , s-au intocmit un numar de **10 procese verbale de punere in posesie**. S-au obtinut **7 titluri de proprietate** si **C.F –uri aferente.**

 Pentru finantarea in cadrul **Programului national de cadastru si carte funciara a lucrarilor de inregistrare sistematica , s-au incheiat cu OCPI Mures contracte** in 2017 si 2018.

 Lucrarile de intabulare sistematica sunt in derulare .

 In anul 2018 am **In anul 2018 am acordat tinerilor un numar de 9 loturi pentru constructia unei case, conform Legii 15/2003**

**Compartimentul de asistenţă socială**

Din multitudinea de activitati ale compartimentului de asistenta sociala din cadrul Primariei Apold va prezentam urmatoarele :

S-au intocmit **73 de dosare pentru alocatia de stat,180 de dosare pentru ASF, 35 dosare VMG, 20 de dosare de cresterea copilului in varsta de pana la doi ani si stimulant de insertie, 30 de dosare pentru acordarea stimulentului educational 30 dosare incalzire VMG,123 dosare ajutor pentru incalzire.**

S-au **efectuat 200 anchete sociale pentru scoala,17 anchete sociale pentru judecatorii,360 anchete sociale pentru ASF, 52 anchete sociale pentru incalzire, 70 anchete sociale pentru DGASPC, 90 anchete sociale pentru persoane cu handicap,75 anchete sociale pentru VMG, 30 de anchete pentru acordarea stimulentului educational.**

S-au monitorizat copii cu probleme si persoanele aflate in nevoie.

**Serviciul Voluntar Pentru Situaţii De Urgenţă** : a fost constiuit în conformitate cu prevederile legale , activitatea acestuia desfăşurandu-se în baza Hotărârii Consiliului Local Apold.

 În cursul anul 2018 nu au avut loc incendii de locuinţe, 6 incendieri de pajişti şi mirişti şi s-au efectuat 28 de controale la gospodăriile populaţiei şi instituţii.

 In urma ploilor abundente din zilele de 13-15 martie 2018, am avut parte de inundatii

provocate pe albia paraului SAES, in urma caruia viiturile au distru partial podul care face legatura intre satul Saes si cartierul Agrar unde locuiesc peste 150 persoane, fiind nevoiti sa restrictionam circulatia si sa raportam evenimentele la I.S.U. prin Raport operativ.

 In urma evaluarii de catre Comisia numita prin Ordinul Prefectului Mures a pagubelor , din data de13.04.2018 , am primit de la Guvernul Romaniei suma de 94.000 lei, pentru reparatii.

 Avand in vedere faptul ca reparatiile nu rezolvau situatia acestui pod, am hotarat sa construim un pod nou din beton,ceea ce am si reusit in anul 2018.

**Asistenţa medicală comunitară.**

 Serviciile şi activităţile de asistenţă medicală comunitară sunt asigurate cu serviciile medicului de familie din comuna.

 In comuna Apold activitatea de asistenta medicala comunitara se desfasoara in conformitate cu nevoile comunitatii. S-a avut in vedere depistarea precoce a bolilor infecto-contagioase cu impact asupra comunitatii.

 S-au desfasurat activitati de educatie sanitara in randul elevilor,cu tematici specifice varstei, adaptate la arealul epidemiologic de sezon.

 S-au efectuat triajele epidemiologice in scoli si gradinite , unde cazurile depistate au fost izolate si ulterior rezolvate.

 S-au monitorizat persoanele cu risc socio-medical si cele vulnerabile.

 La cererea locuitorilor din satul Saes, am demarat renovarea Cantonului CFR Saes, pentru infiintarea unui Punct sanitar unde urmeaza ca medical de familie sa consulte pacientii.

 **Invatamintul** reprezintă o parte importantă a activităţii publice fapt pentru care Consiliul local a repartizat suma de **peste 100 mii lei** pentru asigurarea bazei materiale şi a cheltuielilor de funcţionare a instituţiilor de învăţământ din comună.

 Avand in vedere faptul ca la data de 02.07.2018 am semnat Contractul de finantare privind Proiectul „ Reabilitare si dotare camin cultural in Comuna Apold, Localitatea Saes, Judetul Mures . Durata de implementare maxima e de 33 de luni. Valoarea contr.e 1.966.581,11 lei**., in regim de urgent am fost nevoiti sa mutam gradinita cu doua grupe din Caminul cultural intr-o alta locatie, am fost nevoiti sa facem o investitie in plus**,mai précis singura locatie fiind subsolul Scolii gimnaziale din satul Saes, unde am demarat lucrari in regim de urgent si am reusit sa dam in folosinta acest spatiu, valoarea investitiei fiind de 33 mii lei.

 Tot in anul 2018 am inlocuit central termica defecta din cadrul Scolii gimnaziale Apold efectuand o investitie de 37 mii lei.

 Pentru naveta cadrelor didactice am reusit sa viram suma de 30 mii lei,urmand in acest an sa viram diferenta. Mentionam ca avem cadre didactice navetisti de la distante de peste 100 km.

 In anul 2015, dupa multe solicitari facute atat la ISJ Mures cat si la Institutia Prefectului si Consiliul Judetean Mures, am primit un microbuz pentru transportul elevilor din satele Daia si Vulcan, catre Scoala Gimnaziala Apold, dar la cererea parintilor elevilor navetisti din Daia si Vulcan la Scolile si liceele din Sighisoara am fost nevoiti sa facem cheltuieli suplimentare ,respective microbuzul scolar face ture duble aducand copii in Apold de unde acestia pleaca cu autobuzul spre Sighisoara, elevii navetisti din satele Daia si Vulcan ajung la scoala si acasa in siguranta . Mentionam faptul ca pe ruta Apold-Vulcan-Daia, Autoritatea judeteana de Transport nu a prevazut ruta, iar firma de transport pe ruta Sighisoara –Apold ,refuza sa mearga pana in Daia si Vulcan.

 In vara anului 2015, in baza Ordonanatei de Guvern nr. 28/2013 pentru aprobarea Programului Nationala de Dezvoltare Locala, am facut solicitare de finantare catre Ministerul Dezvoltarii Regionale si Administratiei Publice, pentru proiectul "Consolidare si reabilitare Scoala Gimnaziala Saes, judetul Mures" , astfel in luna septembrie 2015 s-a semnat contractul de finantare avand ca obiect acordarea unei finantari din bugetul MDRAP ,in valoare de **114.000 lei**, lucrare cu cofinantare, finalizat in anul 2018.

 Deasemenea s-au executat lucrări de întreţinere şi igienizare a sălilor de clasă, au fost aprovizionate şi adăpostite lemnele necesare încălzirii pe timp de iarnă, lucrări care au fost executate cu personalul de serviciu al şcolii şi beneficiarii ajutorului social. Şi anul trecut pentru elevii scolii şi copiii de la grădiniţă a fost asigurat suplimentul „cornul şi laptele”, iar prin grija primarului s-a acordat fiecărui elev , la sfârşitul anului, cadouri în valoare totală de 5 mii lei .Copii care frecventeaza gradinita primesc voacere in valoare de 50 lei/luna

 În colaborare cu şcoala s-au organizat serbări şi depuneri de coroane de Ziua eroilor ,anul centenarului ,s-au organizat şi alte manifestări în cadrul Zilei comunei.

 Cea mai importanta sursa de venit al primariei este padurea si pasunea aflate in proprietatea Consiliului Local Apold, fapt pentru care trebuie sa cautam impreuna mijloace si metode legale pentru imbunatatirea ridicarii valorii veniturilor colectate din aceste surse.

 In primul rand in cadrul Punctului de lucru Apold trebuie stabilite masuri pentru contracararea furturilor de material lemons, si atragerea la licitatii a unui numar mare de agenti economici, iar in cazul gestionarii pasunilor trebuie sa urmarim punerea in aplicare a amenajamentului pastoral indeosebi intretinerea pasunilor.

 Avand in vedere ca s-au retrocedat Consistoriului Evanghelic German cateva cladiri ,exemplific: gradinita, scoli si camine culturale din satele Apold,Saes,Vulcan si Daia urmeaza sa continuam negocierile pentru cumpararea acestor obiective care sunt de stricta necesitate pentru comunitatea locala. Mentionam ca aceasta entitate nu a facut nicio reparatie la aceste cladiri fapt pentru care acestea sunt intr-o stare avansata de degradare, iar noi nu putem investi intrucat nu sunt in proprietatea Primariei Apold.

 Continuam buna colaborare cu Comunitatea din orasul Diest din Belgia, care are un efect pozitiv asupra comunitatii noastre atat din punct de vedere a dezvoltarii turismului cat si a sprijinului acordat cetatenilor satului Apold, scolii, primariei, dispensarelor medicale uman si veterinar, acesti cetateni belgieni aduc anual ajutoare constand in diferite produse, medicamente si rechizite scolare.

 Nu am neglijat nici atenţia noastră înspre cultele de pe raza comunei, financiar nu i-am putut ajuta, dar cererile venite din partea preotilor au fost rezolvate ,ca parte a comunităţii noastre.

 **Actiuni si activitati desfasurate pe linie de mediu:**

 Serviciul privind salubrizarea localitatilor componente comunei Apold, se efectueaza in baza Contractului de delegare nr.2530/24.08.2017, actualizat conform Contractului de delegare nr.2705/28.08.2018, valabil pe o perioada de un an cu SC F&G ECO SRL din Tg.Mures.

 Obiectul principal al contractului este colectarea separata si transportul separat al deseurilor de la populatie,agentii economici,institutii publice si cosurile de gunoi stradale.

 Colectarea are loc saptamanal in fiecare zi de luni.

 Desi platim lunar sume consistente pentru acest serviciu ,unii locuitori din comuna Apold nu respecta regulile de igiena, arunca gunoaiele in locuri nepermise,poluand in acest fel mediul inconjurator.

 Mentionez ca am instalat in aceste locuri pancarde cu inscriptia de a nu se mai arunca gunoaie in aceste locuri contravenind legii mediului si se sanctioneaza contraventional, dar populatia nu respecta aceste reguli.

 Am desfasurat mai multe actiuni pe aceasta linie cu beneficiarii ajutorului social si muncitorii primariei, la fel au fost angrenati si elevii Scolii gimnaziale.

 Deasemenea sunt total nemultumit de comportamentul unori tineri care distrug statiile de autobuz, dotarile din parcul din satul Saes, scocurile si indicatoarele rutiere si altele.

 In repetate randuri vin la primarie cetateni cinstiti din satele Apold,Daia si Saes ,crescatori de animale care reclama ca nu se respecta Regulamentul de pasunat si unii crescatori de animale pasuneaza abuziv pe terenurile inchiriate de ei, fapt pentru care periodic se reclama pagube produse prin pasunare, care necesita deplasarea la fata locului a comisiei de evaluare a pagubei.

 In ultimii ani au luat amploare procesele de revendicare a punerilor in posesie cu terenuri conform Legilor fondului funciar ,247/2005,L.1/2000.,unde pierdem foarte multi bani,sentintele find in favoarea petentilor.

 In aceste cazuri va solicit si concursul dv. pentru a pune capat acestori abuzuri.

 Aceste aspecte şi cele prezentate în acest Raport,demonstrează că, se cunoaşte şi se respectă prevederile legale, că în instituţie se conlucrează în spirit de echipă, există comunicarea şi sprijinul necesar pentru ca activitatile sa se desfasoare normal.

 Sunt mulţumit de faptul că, am înţeles cu toţii, Consiliu local, aparatul de specialitate al primarului, că suntem puşi înainte de toate, în slujba cetăţenilor şi că acţionăm în conformitate cu interesele acestora, pentru a le crea condiţii civilizate atât în comunitate, cât şi în contact cu instituţia primăriei.

 Îmi doresc şi pe viitor o conlucrare la fel de reuşită,pentru a ne bucura împreună de toate realizările de care beneficiem cu toţii.

 Sunt satisfăcut şi pentru faptul că,am incheiat cu bine anul 2018,fiind feriţi de probleme financiare şi de neajunsuri.

 Avem deci toate motivele să abordăm anul 2019 cu încredere şi speranţă.

 **05.02.2019 PRIMAR,**

 **TOTH IOAN**